ליבליך-מוזר | BDI
בית / חברות / ליבליך-מוזר / ליבליך-מוזר, משרד עורכי דין
ליבליך-מוזר, משרד עורכי דין
שירותים משפטיים בדיני אינטרנט, לשון הרע, תקשורת, קניין רוחני, משפט מסחרי-אזרחי, ייצוגיות, נזיקין וביטוח, מקרקעין, דיני עבודה , נזיקין וביטוח
רח' נמל תל-אביב 40, בית יואל, ת.ד 300, תל אביב, 6100201 - ראה מפה
03-5442370
03-5442375
www.lm-adv.co.il
שותפה בכירה
תמיר גליק
פז מוזר
משרד "ליבליך מוזר" מייצג מזה כ-50 שנה את כלי התקשורת והמדיה הגדולים בישראל. זהו המשרד המוביל בישראל בהליכי לשון הרע, קניין רוחני, זכויות יוצרים, דיני תקשורת, דיני אינטרנט והגנת הפרטיות. בנוסף, מתמחה המשרד בליטיגציה מסחרית, תביעות ייצוגיות, דיני נזיקין וביטוח, דיני מקרקעין ודיני עבודה.
עו"ד שירה בריק-חיימוביץ'
עו"ד עומר-זיו אשכר
עו"ד ירון חנין
מומחיות מיוחדת: לשון הרע, קנין רוחני ודיני אינטרנט
המשרד מייצג מזה שנים רבות את כלי התקשורת הגדולים ואת אתרי האינטרנט המובילים בישראל בהליכי לשון הרע, הגנת הפרטיות, קניין רוחני וזכויות יוצרים. המשרד מספק ייעוץ משפטי קבוע לכלי תקשורת בתחום העיתונות המודפסת, המשודרת והמקוונת. לאורך כחמישים שנות פעילותו היה המשרד מעורב בעיצוב אבני הדרך המשפטיות של הדין הישראלי בתחומי פעילותו. על שמו של המשרד "רשומות" הלכות משמעותיות רבות של בית המשפט העליון, אשר עיצבו את התגבשות הדין וההלכה בישראל בתחום התקשורת.
המשרד מתמחה גם בדיני הקניין הרוחני ומייצג נתבעים ותובעים בהיבטים שונים הנוגעים לזכויות יוצרים, סימני מסחר, סודות מסחריים, זכיינות, הסכמים מסחריים ועוד. המשרד מייצג באופן קבוע הוצאות ספרים ומו"לים, ומעניק ייעוץ משפטי שוטף ליוצרים. לאורך השנים רשם המשרד הישגים בולטים בתחומי התמחותו המיוחדת – תקשורת, מדיה ואינטרנט, וביסס את מעמדו המוביל בתחומים אלה. המשרד טיפל בשורה של תקדימים משפטיים פורצי דרך בתחום התקשורת והמדיה.
לאורך השנים רשם משרדנו הישגים בולטים בליטיגציה וייצג בבתי המשפט בעשרות תקדימים משפטיים פורצי דרך. לעורכי הדין במשרד ניסיון רב בליטיגציה מסחרית מורכבת בנושאים שונים, ובהם: צווי מניעה, עתירות מנהליות, תביעות מסחריות, בוררויות וגישורים.
למשרד ליבליך-מוזר התמחות בייצוג גם בתחום התובענות הייצוגיות, בסוגיות הנוגעות לחוק הגנת הצרכן, דיני הנזיקין, דיני העבודה, ביטוח בריאות ממלכתי, רגולציות בתחומי התקשורת והבריאות ועוד. המשרד ניהל בהצלחה עשרות הליכים מורכבים ותרם לגיבוש הלכות משפטיות חדישות בתחום זה.
עוד מראשית דרכו המשרד פעיל בתחום הנדל"ן ומטפל באופן שוטף בייצוג וליווי יזמי בניה, קבלנים, גופים ציבוריים, רוכשים ומוכרים, הסכמי קומבינציה, קבוצות רכישה וכיו"ב. בשנים האחרונות עוסק המשרד באופן נרחב בייצוג בהסכמי תמ"א 38 ופינוי בינוי, בעיקר בליווי דיירים.
המשרד עוסק גם בתחום דיני העבודה, בהגבלות עיסוק, בהליכים מול משרד הכלכלה, תובענות ייצוגיות ועוד. המשרד מייצג ארגוני עובדים בסכסוכים קיבוציים, בסכסוכים בין-ארגוניים, בג"צים וכן מייצג מעסיקים בהסכמים קיבוציים.
המשרד מייצג חברות ביטוח ולקוחות פרטיים בסוגיות נזיקין וביטוח, ביטוח אלמנטרי, רשלנות רפואית, תאונות אישיות, ספורט ימי ותאונות דרכים, רשלנות ואחריות מקצועית.
המשרד מייצג באופן קבוע את קבוצות התקשורת וגופי המדיה הגדולים והוותיקים בישראל, בכללם עיתונים, עיתונאים, מו"לים, זכייני טלוויזיה, אתרי אינטרנט מובילים, סופרים, אמנים ועוד. בתחום המסחרי מייצג המשרד חברות מסחריות בארץ ובחו"ל, חברות בנייה, חברות ביטוח, קופות חולים, אישי ציבור ואנשי מפתח בפוליטיקה ובכלכלה. המשרד מייצג גם חברות בינלאומיות, חברות סטארט-אפ, סוכנים וזכיינים. בתחום התובענות הייצוגיות, בין לקוחות המשרד נמנים תאגידי ענק מתחום הבריאות, תקשורת, אינטרנט, עיתונות ועוד. בתחום דיני העבודה מייצג המשרד ארגון עובדים גדול ומעסיקים בתחומים שונים.
שותפים בכירים במשרד
המשרד נוסד בשנת 1962 על ידי עו"ד שלמה ליבליך ז"ל. ב-1973 הצטרף למשרד עו"ד מיבי מוזר, ויחד הם הפכו לפורצי דרך בתחומי התמחותם. כיום מובילים את המשרד צוות שותפים ותיק ומנוסה, בראשותו של השותף המייסד עו"ד מיבי מוזר.
עו"ד מיבי מוזר, שותף מייסד – בוגר האוניברסיטה העברית, ירושלים (LL.B), בוגר אוניברסיטת טולין, ניו אורלינס, (LL.M), בוגר לימודי תעודה באקדמיה הבינ"ל לשלום באוסטריה. כיהן כיו"ר מועצת המנהלים של האגודה לזכויות האזרח בישראל, שימש כמרצה בחטיבת המדיה של אוניברסיטת בר-אילן. בשנים 2004-2014 כיהן כיו"ר בית הדין המשמעתי הארצי של לשכת עורכי הדין וכחבר המועצה הארצית של לשכת עורכי הדין. מכהן כנציג הציבור בוועדת הלסינקי, תל-השומר. מתמחה בדיני תקשורת, ומשמש כיועץ וכמייצג של גופי תקשורת מרכזיים בישראל.
עו"ד טל ליבליך, שותפה בכירה – בוגרת אוניברסיטת רידינג, אנגליה (LL.B), חברה בלשכת עורכי הדין משנת 1990. מכהנת כיו"ר ועדת לשון הרע הארצית של לשכת עורכי הדין. מכהנת כרכזת אקדמית של המדרשה של לשכת עורכי הדין בתחום לשון הרע. שימשה כמרצה במכללת ספיר (2008-2012) בדיני לשון הרע. עוסקת בתחומי הפעילות של המשרד עבור כלי תקשורת מרכזיים בישראל, כמו גם עריכת הסכמי שיווק עם חברות זרות, קניין רוחני ועוד.
עו"ד תמיר גליק, שותף בכיר – בוגר אוניברסיטת תל-אביב (LL.B), בוגר אוניברסיטת לונדון (LL.M), התמחות במשפט מסחרי. חבר לשכת עורכי הדין מ-1989. עוסק בתחומי העיסוק המרכזיים של המשרד עבור כלי התקשורת, התמחות מיוחדת בנושאי קניין רוחני, תובענות ייצוגיות וליטיגציה מסחרית. כיהן כחבר בוועדה לענייני ירושה של לשכת עורכי הדין.
עו"ד פז מוזר, שותף בכיר – בוגר אוניברסיטת תל-אביב (LL.B), חבר לשכת עורכי הדין משנת 1990. עוסק בתחומי הפעילות של המשרד עבור כלי התקשורת, כמו גם ליטיגציה מסחרית, תובענות ייצוגיות, ייצוג ארגון עובדים, חברות ביטוח ומעסיקים.
עורכי דין בריאות
טיוטת גילוי דעת בעניין אופן בחינת כוח שוק משמעותי לצורך הגדרת מונופול – פישר בכר חן וול אוריון ושות'
א. מבוא ביום 1 בינואר 2019 אישרה הכנסת, בקריאה שנייה ושלישית, את הצעת חוק ההגבלים העסקיים (תיקון מס' 21), התשע"ט-2019 ("התיקון"). התיקון ערך שינויים מהותיים ומקיפים בחוק ההגבלים העסקיים (שמעתה ייקרא חוק התחרות הכלכלית; "החוק"), ובכלל זה, הורחבה הגדרת המונח "בעל מונופולין" בחוק, כך שמעתה ייחשב כבעל מונופולין, לא רק מי שמרכז נתח שוק גבוה […]
ראיון עם תהילה ינאי – "מאות חברות בנייה קורסות"
מאמרי BDIמגזר הבניה